Kamfanin mai a Najeriya ya ce an sace masa ma'aikata goma da ke gudanar da aikin binciken a jihar Borno a Arewa maso Gabashin kasar, ana dai zargin mayakan kungiyar Boko Haram ne suka yi awon gaba da Masanan da suka shafe shekaru suna bincike kan albarkatun Mai a yankin tafkin Chadi, rahotanni daga kasar na cewa mayakan sun yi nasarar yin garkuwa da mutanen a yayin musayar wutar da ta auku a tsakanin jami'an tsaro da ke rakiyar tawagar da mayakan a kusa da wani kauye mai suna Jibi a jihar Borno.